忙還忙,聖誕點都要放鬆出去影0下相咁0既,出得去,點都要執返個樣啦,係咪先?
一直以來,我最重視就係眼0既部分,其他地方好多時好求其,眼妝我就肯定係花得最多時間研究囉!
聖誕流流,對眼化得精靈d,影相都sharp d 啦!
之但係,點樣先可以精靈d呀?
其實咪又離不開假毛、眼線、睫毛液囉!用假毛當然最有效果,但如果好似我咁手殘又bb 級,又可以點呢?
今次我就試左全框內眼線,雖未至好誇,但自己真係睇唔慣囉,大家覺得點?
當然啦,only 眼線又點夠,mascara都未上,同精靈仲有段距離囉!
好!就等我公開我最近大愛0既上睫毛液方法比大家睇啦!
上面呢張相,大家應該好明顯見到我左右眼有差別,因為右眼我只係上左mj 0既mascara base,右眼就已經加左kiss me 紅色130% 掃頭果支mascara喇!真係長同密左唔少架!!
咁就夠精靈喇?
傻啦!講得係我大愛方法,點會咁小兒科呢?
再黎!
因為kiss me 比較易打結,又唔夠細長,所以當用完佢之後,我會掃多層我好鍾意0既mj 梳頭mascara呢!大家可以望望右眼,only 得kiss me ,真係亂d架,又成堆野咁,但左眼就分明d啦,而且又再長左喇!
不過,我呢d浮誇人,又點會心足先得架!
繼續繼續......
0拿!無花無假架!無假毛無大眼仔,貨真價實真睫毛。點解同上面果張又唔同左0既?
因為我又掃多層mj,仲掃埋下睫毛囉!比起第一張0既右眼,係咪差好遠先?夠唔夠長?夠唔夠精靈呀?
雖然好似搞好耐,但其實兩三分鐘就搞掂啦!對我黎講易過黐假毛太多喇!
順便畀大家望望我個聖誕眼妝,呢期仍然係大b 得寵呢!
嘩,側面睇原來仲誇呢!哈!
新屋多左位可以用天然光影相,忍唔住影多d!
今日個妝就係用左上面堆野喇!
唔知大家有無發現,係無concealer 呢?我當然唔係天生麗質到無瑕疵啦!特別呢輪晚晚執野3、4點先訓,眼袋、乾紋、眼腫樣樣出齊啦!大家之所以睇唔到,並唔係我對d 相做過手腳,亦唔係我d粉厚到面具咁遮哂喎!
而係我用左佢呀!自從收到佢之後,真係好勤力用架!日用夜用,先可以拯救到我開始變殘果對眼咋!
就係佢喇,Garnier Aqua Defense Hydrating Eye Roll-On,其實我早就用過黃色果支,都幾鍾意,今次撞0岩眼腫、眼袋又勁左,試綠色就0岩哂啦!
真係好鍾意佢碌碌0既設計,如果唔按摩0既話,用更多眼霜、精華都係假,咁樣碌碌0下又按摩埋,0岩哂我d懶人囉!
加上佢涼涼地,有助收緊,而且精華流出分量又控得好好,仲好快吸收哂,趕時間都唔怕呀!
至於效果,其實都好畀before 大家睇架,但我忙到都唔記得影,跟住一到手就好心急用,就無左件事喇!哈!After大家有眼見,眼腫少左,眼袋更加係唔駛遮都唔太睇到,等我keep 住碌,碌到對眼越來越精靈先得,哈哈哈!